# Coalició per una Europa Solidària

Coalició per una Europa Solidària (en castellà: Coalición por una Europa Solidaria, en basc: Europa Solidarioaren Aldeko Koalizioa, en gallec: Coalición por unha Europa Solidaria) (CEUS) és una coalició electoral formada per partits nacionalistes i regionalistes, de centreesquerra a centredreta, per concórrer a les eleccions al Parlament Europeu de 2019.
L'aliança és successora de la Coalició per Europa de 2014 i està formada pel Partit Nacionalista Basc (EAJ-PNV), Coalició Canària-Partit Nacionalista Canari (CC–PNC), Compromís per Galícia (CxG), Geroa Bai (GBai), Proposta per les Illes (El PI).

## Eleccions de 2019

En les eleccions de 2019 també en participà Demòcrates Valencians (DV) i tingueren el suport d'Units per Avançar (Els Units).

### Candidats

Els representants en cap de tots els partits de la coalició es troben entre els vuit primers candidats:
* Izaskun Bilbao (Partit Nacionalista Basc (EAJ-PNV))
* Luis Padilla Macabeo (Coalició Canària-Partit Nacionalista Canari (CC–PNC))
* Juan Carlos Piñeiro (CxG)
* Daniel Innerarity (GBai)
* Maria del Mar Llaneras (Proposta per les Illes (El PI))
* Andoni Aldekoa (EAJ-PNV)
* María Belén González (CC-PNC)
* Lluís Vicent Bertomeu (DV)

### Denominació i candidats per comunitat autònoma

La candidatura es va registrar oficialment com Coalición por una Europa Solidaria (CEUS) amb Izaskun Bilbao (EAJ-PNV) com a cap de llista. Tot i així, la Llei Orgànica de 5/1985 permet una denominació i uns candidats en cap diferents per cada comunitat autònoma.
| Comunitat autònoma | Denominació especial | Cap de llista |
| Catalunya | Coalició per una Europa Solidària - Coalición por una Europa Solidaria | Izaskun Bilbao (EAJ-PNV) |
| Galícia | Compromiso Por Galicia - Coalición por una Europa Solidaria | Juan Carlos Piñeiro (CxG) |
| Illes Balears | El Pi-Proposta per les Illes Balears - Coalición por una Europa Solidaria | María del Mar Llaneras (El Pi) |
| Illes Canàries | Coalición Canaria-Partido Nacionalista Canario - Coalición por una Europa Solidaria | Luis Guillermo Padilla (CC-PNC) |
| Navarra | Geroa Bai - Europa Solidarioaren Aldeko Koalizioa-Coalición por una Europa Solidaria | Daniel Innerarity (GBai) |
| País Basc | Euzko Alderdi Jeltzalea-Partido Nacionalista Vasco - Europa Solidarioaren Aldeko Koalizioa-Coalición por una Europa Solidaria | Izaskun Bilbao (EAJ-PNV) |
| País Valencià | Demòcrates Valencians - Coalició per una Europa Solidària | Lluís Vicent Bertomeu (DV) |

## Eleccions de 2024

En les eleccions de 2024 no participà Demòcrates Valencians (DV), que desapareixeria mesos després, el Partit Nacionalista Canari, que abandonà la Coalició Canària per presentar-se en solitari a les Eleccions al Parlament de Canàries de 2023 ni Units per Avançar, i Geroa Socialverds, creat pels independents de Geroa Bai es va incorporar a la coalició, juntament amb Atarrabia Taldea.

### Candidats

* Oihane Agirregoitia Martínez (Partit Nacionalista Basc (EAJ-PNV))
* Carlos Enrique Alonso Rodríguez (Coalició Canària (CC))
* Amaia Arrizabalaga Idiáquez (Geroa Socialverds)
* Jordi Prunes Moya (Proposta per les Illes (El PI))
* Aitana Agirre Loiarte (EAJ-PNV)
* Oswaldo Betancort (CC)
* Miren Itxaso Soto Díaz de Cerio (Geroa Socialverds)
* Caterina Neus Serra Cañellas (EL PI)

## Resultats electorals

Eleccions al Parlament Europeu :
| Data | Candidat | Vots | +/– | % | +/– | Escons | +/– |
| 2019 | Izaskun Bilbao Barandica | 633.090 | N/A | 2,82 / 100 | N/A | 1 / 54 | N/A |
| 2024 | Oihane Agirregoitia | 281.064 | 352.026 | 1,21 / 100 | 1,61 | 1 / 61 | = |

## Notes

* ↑ A Catalunya la candidatura té denominació especial, però no cap de llista propi.

## Referències

* ↑ «PNV presenta la coalición CEUS, a favor de una Europa "de naciones y pueblos" y contra la recentralización estatal» (en castellà). El Periódico, 06-05-2019.
* ↑ «Punto final a 15 años de alianza: PNV y PDeCAT no irán juntos a las europeas» (en castellà). eldiario.es, 21-03-2019.
* ↑ «Doce coaliciones se presentan ante la Junta Electoral Central para las elecciones europeas» (en castellà). Europa Press, 13-04-2019.
* ↑ «Partidos regionales, locales o verdes se unen en 12 coaliciones a las europeas» (en castellà). La Vanguardia, 13-04-2019.
* ↑ «Daniel Innerarity, candidato de Geroa Bai al Parlamento Europeo, apuesta por "una Europa social y feminista"» (en castellà). Europa Press, 03-05-2019.
* ↑ «Resolución de 29 de abril de 2019, de la Presidencia de la Junta Electoral Central, de proclamación de candidaturas a las elecciones de diputados al Parlamento Europeo convocadas por Real Decreto 206/2019, de 1 de abril, a celebrar el 26 de mayo de 2019» (en castellà). Butlletí Oficial de l'Estat, 30-04-2019.
* ↑ García Nieves, José Luis. «Demòcrates Valencians se disuelve como partido y se constituye como plataforma civil» (en castellà). Levante-EMV, 10-10-2024. [Consulta: 10 octubre 2024].
* ↑ Jiménez, Jennifer. «El Partido Nacionalista Canario rompe su alianza con CC y trabaja por presentarse a las elecciones con sus siglas» (en castellà). El Diario, 05-04-2023. [Consulta: 1r novembre 2024].
* ↑ «CISek PSOEri ematen dio garaipena berriro Europako hauteskundeetan, baina PP gertuago du, 2,7 puntura» (en basc). EITB, 03-06-2024. [Consulta: 17 gener 2025].